b'\n_START_ARTICLE_\nTriglav film\n_START_PARAGRAPH_\nTriglav film je bila slovenska filmska produkcijska in distribucijska hi\xc5\xa1a._NEWLINE_Podjetje Triglav film je bilo ustanovljeno leta 1946 kot podjetje za\xc2\xa0\xc2\xbbproizvodnjo umetni\xc5\xa1kih filmov, dokumentarnih filmov, kulturnih filmov in obzornikov\xc2\xab. Snemalni atelje je bil v Trnovem, leta 1950 so dobili prostore v cerkvi sv. Jo\xc5\xbeefa v Ljubljani. V produkciji podjetja so nastali znani filmi slovenske kinematografije: Na svoji zemlji (1948), Kekec (1951), Vesna (1953), Dolina miru (1956), Ne \xc4\x8dakaj na maj (1957), Veselica (1960), Ples v de\xc5\xbeju (1961). Triglav film je leta 1966 objavil ste\xc4\x8daj, njegove prostore je prevzelo podjetje Viba film._NEWLINE_Podjetje z enakim imenom - Triglav film - je bilo znova ustanovljeno leta 2001.'